|  |  |  |  |  |
| --- | --- | --- | --- | --- |
| Številka: | 43001-27/2024 |  | oznaka naročila: | U-  |
| Datum: | 19. 2. 2024 |  | MFERAC: | 2431-24-000087 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

**UJMA 2023 - Izvedbeni načrt za zaščito hudourniške grape in gradnja novega prepusta na državni cesti R2-425/1265 Poljana-Šentvid v km 1,250**

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: gp.drsi@gov.si tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-27/2024.

**Vsebina in cilj naročila:**

Na državni cesti R2-425/1265 Poljana – Šentvid v km 1,250 sta se 4. in 5. avgusta sprožila drobirski tok in plaz. Drobirski tok je zasul glavno cesto R2-425/1265 Poljana – Šentvid na okvirni dolžini 25 m ter višini do 2 m. Kot interventni ukrep se je izvedla semaforska polovična zapora, s čakanjem izven območja plazu ter v obeh grapah se je izvedel alarmni sistem, ki v primeru zaznanih večjih količin materiala v trenutku na semaforju sproži rdečo luč in zaustavi promet. Do sprožitve alarma je prišlo do v začetku novembra 2023 po obilnejših padavinah. Pojavili so se drobirski tokovi, ki so nanosili sedimente za območje BVO, delno tudi preko ceste. Cesta je bila zaradi nanosa krajši čas neprevozna.

V obravnavanem primeru se v km 1,250 nad cesto pojavljata dve strmi erozijski grapi s precej stalnim dotokom vode. Večja izdatnost vode je v levi (gorvodni) grapi, nanosi so se sicer pojavili po obeh grapah.

Obsežni plaz nad državno cesto Poljana- Šentvid v km 1,250 (Nužijev plaz) je aktiven. Zaradi velike razmočenosti terena bo stalno prihajalo do drobirskih tokov, možno je proženje večjih količin razmočene plazine in tudi aktiviranje večjega dela plazu.

Predmet naročila je izdelava »Izvedbenega načrta za zaščito hudourniške grape in gradnjo novega prepusta na državni cesti R2-425/1265 Poljana-Šentvid v km 1,250«.